60 de ani de când s-a lansat la apă primul portavion nuclear USS Enterprise.
USS Enterprise, primul portavion atomic, a fost lansat pe 24 septembrie 1960. Construcția navei a costat jumătate de miliad de dolari. Enterprise a fost principalul platou de filmare pentru "Top Gun".
3800 de kilometri de planuri, 60.000 de tone de oțel, mai mult decât s-au folosit la construcția Empire State Building și un cost de 500 de milioane de dolari. Sunt cifrele care descriu pe scurt primul portavion nuclear din istorie, USS Enterprise.Acum exact 60 de ani era lansat la apă. Cu propulsie nucleară nava nu mai depindea de realimentarea cu combustibil și putea găzdui mai multe avioane.Iar dacă ți s-a părut că l-ai văzut pe Tom Cruise pe undeva, da, USS Enterprise a fost principalul platou de filmare pentru blockbuster-ul "Top Gun". Nava și-a încheiat activitatea în 2017, la 55 de ani de la lansare. Jerry Enos, fost membru al echipajului, își aduce aminte cât de rapidă era Enterprise.Jerry Enos, fost membru al echipajului: "Eram pe Mediterana și am făcut un concurs cu Bainbridge și Long Beach, care erau nave nucleare, și, la 4-5 ore de la start, nu le mai vedeam la orizont. Le-am făcut praf!".